Fericitul ieromonah Ioachim Speţieris, în cartea sa „Amintiri” povesteşte o minune 
a Maicii Domnului, pe care o redăm aşa cum este scrisă: 


„In Mănăstirea Sfântului Sava din Palestina există o icoană a Maicii Domnului, în 
care ea este pictată purtând o îmbrăcăminte neagră, aşa cum poartă monahiile. 


Odată cineva i-a întrebat pe părinţii acestei mănăstiri: 
- Nu este păcat să o pictaţi pe Maica Domnului ca o călugăriţă? 


Atunci aceia i-au răspuns: 


- Noi nu o pictăm pe Maica Domnului ca o călugăriţă, ci aşa s-a arătat Stăpâna lu- 
mii în adâncul mării celui pe care ea l-a izbăvit de la înec. 


- De la înec? a întrebat acela. Vă rog să-mi povestiţi întâmplarea aceasta, deoarece 
fiind aici de multe zile şi privind icoana aceasta, păcătuiesc judecând că nu se cu- 
vine să fie pictată astfel. 


Atunci părinţii i-au povestit următoarele: 


«Un om oarecare din Tracia !, cu numele loan, a făgăduit să se facă monah. Dar 
după o vreme, a plecat în România să facă negoţ. Petrecând acolo câţiva ani, amâ- 
na mereu orice gând de călugărie. A câştigat şi mulţi bani, după care a hotărât să 
vină în patria lui şi să se căsătorească. Şi-a luat lucrurile şi banii şi a intrat în cora- 
bie ca să călătorească spre locul său natal. 


Călătorind pe Marea Neagră, corabia s-a scufundat în timpul unei furtuni. S-a afun- 
dat şi el în adâncul mării şi văzându-se în mare primejdie, a strigat din adâncul ini- 
mii: «Maica Domnului, mântuieşte-mă şi mă voi duce la Ierusalim ca să mă fac 
monah!». 


Deodată, pe când se afla în adâncul mării, a văzut-o pe Preasfânta Născătoare de 
Dumnezeu cum îl apucă de mână şi, scoţându-l pe uscat, îi spune: «Mergi şi-ţi 
împlineşte făgăduinţa ta!». 


A mers, aşadar, pe Jos la Constantinopol, a cerut de la nişte creştini banii necesari 
pentru călătorie şi a venit la Ierusalim. Apoi a venit aici, la Mănăstirea Sfântului 


Sava şi s-a făcut monah. 


Aici l-a rugat pe un călugăr care picta să-i facă o icoană a Maicii Domnului, aşa 
cum a văzut-o el în adâncul mării, adică ca o călugăriță. 


A trăit câţiva ani în mănăstirea noastră şi, săvârşindu-se, s-a mutat în Locaşurile 
Cereştiy”. 


Extras din Patericul Maicii Domnului - Arhim. Teofilact Marinakis, Editura 
Evanghelismos 


Sursa: 


* Tracia - regiune din nordul Greciei. 


https://marturieathonita.ro/maica-domnului-ca-o-calugarita/ 


https://www.facebook.com/schitulsfilie/posts/pfbid02JsZuRU Y 5Sbfi5U Vi7NrN836PzVWLe 
vCKx8dpueBagqjUbLOKLT2L1f5wJFxJTNK2al?locale=ro_RO 


